শিক্ষামন্ত্রী ছাত্রজীবনে ছাত্র ইউনিয়নের কেন্দ্রীয় নেতা ছিলেন, কালান্তরে তিনি আওয়ামী সরকারের শিক্ষামন্ত্রী। কমিউনিজমের দৃষ্টিভঙ্গি নয়া করে ব্যাখ্যা দেয়ার প্রয়োজন বোধহয় নেই। বর্তমান সময়ে আমাদের বাজারে যেটি অচল সেটিই কমিউনিজম। এখানে কর্মী কম নেতা বেশি, এরা সুবিধাবাদী, পরগাছা, অন্যের কাঁধে পা রেখে নিজে সবল হতে চায়। যদি সবল হতে না পারে তাহলে প্রয়োজনে অন্যকে ধ্বংস করে দেবে তারপরও নাছোড়বান্দা। নিজের মত ও দৃষ্টিভঙ্গিকে প্রতিষ্ঠিত করার জন্য বর্তমান শিক্ষা কমিটিকে তিনি নিজের কায়দা কানুনে গঠন করেছেন। কথায় বলে ‘যার কাছে যা আছে সে তা বিলিয়ে দিতে পারে’। মানে কারো কাছে ভালো কিছু থাকলে ভালো কিছু, আর খারাপ কিছু থাকলে খারাপ কিছু বিলিয়ে দেয়। এটাই বাস্তব, যুক্তিসঙ্গত ও পরিবেশবান্ধব। এ হীন চক্রান্তের বিরুদ্ধে রুখে দাঁড়াতে দেশের শিক্ষিত বিশিষ্ট জনেরাও নারাজ। তারা তাদের বিবেককে বিক্রি করে দিয়েছেন। তবে আগামী প্রজন্ম তাদের ক্ষমা করবে না। জনগণের মতাদর্শের বিপরীত শিক্ষাব্যবস্থা চাপিয়ে দেয়ার দায়ে শিক্ষামন্ত্রী ও সংশ্লিষ্টদের জনতার আদালতে বিচার হবে। ক্ষমতার অপব্যবহার করে যারা দল-মতের ঊর্ধ্বে উঠে জনগণের চূড়ান্ত সফলতা অর্জন করতে পারে না তারা ক্ষমার অযোগ্য অপরাধী।